નવી દિલ્હી તા.૧૧ : ટ્રાન્સપરન્સી ઇન્ટરનેશનલ ઇન્ડિયા દ્વારા કરવામાં આવેલા એક ઓનલાઇન સર્વે અનુસાર લગભગ ૪પ ટકા લોકોએ સ્વીકાર કર્યો છે કે તેઓએ પોતાનુ કામ પુરૂ કરવા માટે છેલ્લા ૧ર મહિનામાં ઓછામાં ઓછા એક વખત લાંચ ચુકવી છે. આ સર્વેમાં દેશના ૧૧ રાજયોના ૩૪૬૯૬ લોકોને સામેલ કરવામાં આવ્યા હતા. તેઓને છેલ્લા ૧ર મહિનામાં ભ્રષ્ટાચારના સ્તરમાં બદલાવ અંગે શું વિચારો છો તેની માહિતી લેવામાં આવી હતી. આમાંથી ૧૧ રાજયોના ૧ર૯૬૪ એટલે કેે ૩૭ ટકા લોકોએ સ્વીકાર્યુ હતુ કે, આ ગાળામાં ભ્રષ્ટાચારમાં વધારો થયો છે.